Chura wa Kihansi

Category:Articles with 'species' microformats

Chura wa Kihansi (Nectophrynoides asperginis, Kihansi Spray Toad) ni chura mdogo aliye kienyeji katika eneo la Kihansi, Tanzania pekee.Channing and Howell. (2006).   Spishi hiyo inazaa hai na inakula wadudu.  Mwaka 1999 mazingira asili yaliathiriwa na ujenzi wa Lambo la Kihansi. Chura wa Kihansi kwa sasa ameainishwa kama aliyetoweka porini lakini spishi hii inaendelea nje ya eneo lake la asili ikitunzwa katika hifadhi. 

 Makazi 
Kiasili chura huyu alipatikana pekee katika eneo dogo la hekta 2 (ekari 5) chini ya maporomoko ya maji ya Mto Kihansi katika mtelemko wa Udzungwa kwenye Mkoa wa Iringa nchini Tanzania.  Korongo la Kihansi lina urefu wa kilomita 4 likielekea kaskazini-kusini.  

Manyunyu ya maporomoko yaliunda mlia mwembamba mwenye mazingira ya pekee yaliyokuwa nyumbani wa chura huyu. Ardhi nyevu hizi zilikuwa na uoto mnene wenye nyasi ikiwa ni pamoja na nyasi za Panicum, Selaginella kraussiana na kangaga (Tectaria gemmifera).  Maeneo ndani ya maeneo ya kunyunyizia maji ya maporomoko ya maji yalikuwa na halijoto isiyobadilika sana na unyevu wa 100%.  

Tangu kujengwa kwa lambo la Kihansi kwenye mwaka 1999 mfumo wa kunyunyizia uliwekwa kwa shabaha ya kutunza uhai wa chura unaolenga kuiga hali ya kiasili. Lakini mamlaka ulichelewa kuweka mfumo huu mapemaIUCN SSC Amphibian Specialist Group (2015). "Nectophrynoides asperginis". IUCN Red List of Threatened Species. 2015: e.T54837A16935685. doi:10.2305/IUCN.UK.2015-2.RLTS.T54837A16935685.en. Retrieved 20 November 2021. na chura zote za eneo hili walitoweka katika muda wa miaka michache. 

Chura wengine wa spichi hiyo walitafutwa katika mazimgira ya maporomoko mengine ya maji kwenye miinuko ya Milima ya Udzungwa lakini hawakupatikana. 

 Ufugaji wa chura 
Mpango wa ufugaji mbali na eneo la asili ulianzishwa mnamo mwaka 2001 kwa lengo la kuhifadhi spishi hiyo. Chura 500 walichukuliwa Kihansi na kupelekwa  zoo sita. New York Times (1 February 2010).  Science Daily (17 August 2010).   Zoo mbili pekee za Bronx na Toledo ndizo zilizoweza kudumisha idadi ya chura.  Kwa sasa Toledo kuna vyura elfu kadhaa wa Kihansi,  ISIS (2012).  wengi wao wakiwa nje ya maonyesho. Zoo ya Bronx pia ina vyura elfu kadhaa wa Kihansi.  

 Kurudishwa tena porini 
Tangu Agosti 2010 vyura kadhaa walirudishwa katika mazingira asili huko Kihansi kutoka Marekani"TZ to Tanzania: A Kihansi Spray Toad Fact Sheet".  kwa kutumia kituo cha uenezi katika Chuo Kikuu cha Dar es Salaam. Science Daily (17 August 2010).   Kuna hatari kutokana na fungus fulani  (chytrid fungus) inayoua vyura wengihttps://www.tandfonline.com/doi/abs/10.1080/21564574.2020.1752313 

Alan Channing, Gerald Misinzo, Andrew A Cunningham: Disease driven extinction in the wild of the Kihansi spray toad, Nectophrynoides asperginis, African Journal of Herpetology, Volume 69, 2020 - Issue 2 , https://doi.org/10.1080/21564574.2020.1752313. 

Watafiti wanaona kwamba kuletwa tena kwa spishi hiyo porini kunaweza kuchukua muda kwa sababu inahitaji kuzoea mazingira ya porini ambayo inahitaji kutafuta chakula, kukwepa wanyama wanaowinda wanyama wengine, na kushinda magonjwa, tofauti na mazingira yaliyodhibitiwa ambayo waliishi wakati wa kufugwa Marekani. 

Tangu mwaka 2020 Shirika la Umeme Tanesco lilishiriki katika gharama za utunzaji wa vyura hao na kuwarudisha tena Tanzania kwa jumla ya TSh milioni 611.92https://www.mwananchi.co.tz/mw/habari/kitaifa/siri-vyura-wa-kihansi-kutunzwa-marekani--4195398  Siri vyura wa Kihansi kutunzwa Marekani, Mwananchi tarehe11 April 2023  

 Marejeo 

 Viungo vya nje 
 Kihansi Spray Toad faces extinction
 Nectophrynoides asperginis
 More on exhibit- February 2, 2010

Jamii:Vyura